CELEX: 52009PC0072
Language: el
Date: 2009-02-19
Title: Πρόταση Απόφαση του Συμβουλίου για τη θέση που θα λάβει η Ευρωπαϊκή Κοινότητα στο Συμβούλιο Υπουργών ΑΚΕ-ΕΚ όσον αφορά μία απόφαση αναθεώρησης του παραρτήματος ΙΙ της συμφωνίας εταιρικής σχέσης ΑΚΕ-ΕΚ του Κοτονού

Σημαντική ανακοίνωση νομικού περιεχομένου

|

52009PC0072

Πρόταση Απόφαση του Συμβουλίου για τη θέση που θα λάβει η Ευρωπαϊκή Κοινότητα στο Συμβούλιο Υπουργών ΑΚΕ-ΕΚ όσον αφορά μία απόφαση αναθεώρησης του παραρτήματος ΙΙ της συμφωνίας εταιρικής σχέσης ΑΚΕ-ΕΚ του Κοτονού  /* COM/2009/0072 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 19.2.2009COM(2009) 72 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση που θα λάβει η Ευρωπαϊκή Κοινότητα στο Συμβούλιο Υπουργών ΑΚΕ-ΕΚ όσον αφορά μία απόφαση αναθεώρησης του παραρτήματος ΙΙ της συμφωνίας εταιρικής σχέσης ΑΚΕ-ΕΚ του Κοτονού(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η προτεινόμενη τροποποίηση του παραρτήματος II της συμφωνίας εταιρικής σχέσης ΑΚΕ-ΕΚ έχει ως στόχο να διευκολύνει την Ευρωπαϊκή Τράπεζα Επενδύσεων ( ΕΤΕ) να χορηγεί δάνεια στις χώρες ΑΚΕ που υπάγονται στο καθεστώς των υπερχρεωμένων φτωχών χωρών (ΥΦΧ ) και σε άλλα διεθνή μέσα για τη διατήρηση του χρέους σε ανεκτά επίπεδα που συμφωνήθηκαν διεθνώς.2. Η πολιτική συνοχής μεταξύ της δανειοδότησης της ΕΤΕ από ιδίους πόρους και της πρωτοβουλίας ΥΦΧ συνεπάγεται μεγαλύτερη ευελιξία στον τομέα των επιδοτήσεων επιτοκίου, που σήμερα περιορίζονται σε 3% για τη δανειοδότηση από τους ιδίους πόρους. Πολλές χρηματοδοτήσεις του δημόσιου τομέα από ιδίους πόρους θα απαιτούσαν επιδοτήσεις επιτοκίου υψηλότερες από 3% για να τηρηθούν οι όροι διεθνών συμφωνιών ή ίδιας φύσης σχετικά με τη διατήρηση του χρέους σε ανεκτά όρια για τις ΥΦΧ .3. Μία τέτοια διάταξη υφίσταται ήδη για τους πόρους τους οποίους διαχειρίζεται η ΕΤΕ στο πλαίσιο της επενδυτικής διευκόλυνσης (άρθρο 2 του παραρτήματος II). Η ΕΤΕ θα επιθυμούσε να ευθυγραμμιστούν οι διατάξεις για τους ιδίους πόρους (άρθρο 4 του παραρτήματος II) με τις διατάξεις της επενδυτικής διευκόλυνσης.4. Σύμφωνα με το άρθρο 100 της συμφωνίας εταιρικής σχέσης ΑΚΕ-ΕΚ, τα παραρτήματα που προσαρτώνται στη συμφωνία μπορούν να αναθεωρηθούν, να επανεξεταστούν και/ή να τροποποιηθούν από το Συμβούλιο των Υπουργών βάσει σύστασης της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης.5. Ως εκ τούτου, η Επιτροπή προτείνει να εγκρίνει το Συμβούλιο τη συνημμένη απόφαση, η οποία αφορά τη θέση που θα λάβει εξ ονόματος της Ευρωπαϊκής Κοινότητας στο πλαίσιο του Μεικτού Συμβουλίου Υπουργών ΑΚΕ-ΕΚ-ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση που θα λάβει η Ευρωπαϊκή Κοινότητα στο Συμβούλιο Υπουργών ΑΚΕ-ΕΚ όσον αφορά μία απόφαση αναθεώρησης του παραρτήματος ΙΙ της συμφωνίας εταιρικής σχέσης ΑΚΕ-ΕΚ του ΚοτονούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη της ίδρυσης της Ευρωπαϊκής Κοινότητας και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα εξής:(1) Για να διευκολύνει τα δάνεια που χορηγεί από ιδίους πόρους στις χώρες ΑΚΕ που υπάγονται στο καθεστώς των υπερχρεωμένων φτωχών χωρών (ΥΦΧ ) και σε άλλα διεθνή μέσα για τη διατήρηση του χρέους σε ανεκτά όρια, η Ευρωπαϊκή Τράπεζα Επενδύσεων (ΕΤΕ) προτείνει να τροποποιηθεί το παράρτημα ΙΙ της συμφωνίας εταιρικής σχέσης ΑΚΕ-ΕΚ.(2) Η πολιτική συνοχής μεταξύ της χορήγησης δανείων από ιδίους πόρους της ΕΤΕ και της πρωτοβουλίας ΥΦΧ απαιτεί μεγαλύτερη ευελιξία, για να τηρηθούν οι όροι διεθνών συμφωνιών ή παρόμοιων μέσων για τις ΥΦΧ σχετικά με τη διατήρηση του χρέους σε ανεκτά όρια και ιδίως για τις επιδοτήσεις επιτοκίου.(3) Μία τέτοια διάταξη υπάρχει ήδη για τους πόρους τους οποίους διαχειρίζεται η ΕΤΕ στο πλαίσιο της επενδυτικής διευκόλυνσης, σύμφωνα με το άρθρο 2 του παραρτήματος ΙΙ της συμφωνίας εταιρικής σχέσης ΑΚΕ-ΕΚ.(4) Συνεπώς, είναι σκόπιμο να ευθυγραμμιστούν οι διατάξεις που αφορούν τους ιδίους πόρους της ΕΤΕ, οι οποίες καθορίζονται στο άρθρο 4 του παραρτήματος ΙΙ της συμφωνίας εταιρικής σχέσης ΑΚΕ-ΕΚ, με τις διατάξεις για την επενδυτική διευκόλυνση.ΑΠΟΦΑΣΙΖΕΙ:Άρθρο μόνοΗ θέση της Ευρωπαϊκής Κοινότητας στο Συμβούλιο Υπουργών ΑΚΕ-ΕΚ όσον αφορά την τροποποίηση του παραρτήματος ΙΙ της συμφωνίας του Κοτονού είναι να υποστηρίξει το συνημμένο σχέδιο απόφασης του Συμβουλίου Υπουργών ΑΚΕ-ΕΚ που τροποποιεί το παράρτημα ΙΙ της συμφωνίας.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣχέδιοΑΠΟΦΑΣΗ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚγια την έγκριση των τροποποιήσεων του παραρτήματος II της συμφωνίας εταιρικής σχέσηςΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη:τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού (εφεξής καλούμενα «ΑΚΕ») αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού (Μπενίν) στις 23 Ιουνίου 2000 και αναθεωρήθηκε στο Λουξεμβούργο στις 25 Ιουνίου 2005 (εφεξής καλούμενη «συμφωνία εταιρικής σχέσης ΑΚΕ-ΕΚ)[1], και ιδίως τα άρθρα 15 παράγραφος 3 και 100,τη σύσταση της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης,Εκτιμώντας τα εξής:(1) Για να διευκολύνει τη χορήγηση δανείων από ιδίους πόρους στις φτωχότερες χώρες ΑΚΕ στο πλαίσιο των υπερχρεωμένων φτωχών χωρών (ΥΦΧ) και άλλων διεθνών πρωτοβουλιών για τη διατήρηση του χρέους σε ανεκτά όρια, η Ευρωπαϊκή Τράπεζα Επενδύσεων (ΕΤΕ) προτείνει να τροποποιηθεί το παράρτημα ΙΙ της συμφωνίας εταιρικής σχέσης ΑΚΕ-ΕΚ.(2) Η πολιτική συνοχής μεταξύ της χορήγησης δανείων από ιδίους πόρους της ΕΤΕ και της πρωτοβουλίας των ΥΦΧ απαιτεί μεγαλύτερη ευελιξία, για να τηρηθούν οι όροι διεθνών συμφωνιών ή παρόμοιων πρωτοβουλιών για τις ΥΦΧ στον τομέα της διατήρησης του χρέους σε ανεκτά όρια και ιδίως όσον αφορά τις επιδοτήσεις επιτοκίου.(3) Μία τέτοια διάταξη υπάρχει ήδη για τους πόρους τους οποίους διαχειρίζεται η ΕΤΕ στο πλαίσιο της επενδυτικής διευκόλυνσης, σύμφωνα με το άρθρο 2 του παραρτήματος ΙΙ της συμφωνίας εταιρικής σχέσης ΑΚΕ-ΕΚ.(4) Ο στόχος των νέων παραγράφων του άρθρου 1 του παραρτήματος II της συμφωνίας εταιρικής σχέσης ΑΚΕ-ΕΚ είναι η εφαρμογή ενιαίων όρων όσον αφορά τόσο τους ίδιους πόρους της ΕΤΕ όσο και τις επενδυτικές διευκολύνσεις.(5) Στόχος του νέου κειμένου για τα άρθρα 1, 2 και 4 του παραρτήματος II της συμφωνίας εταιρικής σχέσης ΑΚΕ-ΕΚ είναι να ευθυγραμμιστούν οι διατάξεις των ιδίων πόρων της ΕΤΕ και της επενδυτικής διευκόλυνσης στο πλαίσιο των ΥΦΧ.(6) Συνεπώς, είναι σκόπιμο να τροποποιηθεί το παράρτημα II της συμφωνίας εταιρικής σχέσης ΑΚΕ-ΕΚ,ΑΠΟΦΑΣΙΖΕΙ:Άρθρο 1Το παράρτημα II της συμφωνίας εταιρικής σχέσης ΑΚΕ-ΕΚ τροποποιείται ως εξής:(1) Στο άρθρο 1, το κείμενο της πρώτης παραγράφου αριθμείται 1 και παρεμβάλλονται οι ακόλουθες παράγραφοι 2, 3 και 4:«2. Οι επιδοτήσεις επιτοκίου που προβλέπονται δυνάμει του παρόντος παραρτήματος θα χρηματοδοτηθούν από την κατανομή επιδοτήσεων επιτοκίου που προσδιορίζεται στο παράρτημα 1α παράγραφος 2 στοιχείο γ).3. Οι επιδοτήσεις επιτοκίων είναι δυνατόν να κεφαλαιοποιούνται ή να χρησιμοποιούνται με τη μορφή επιχορηγήσεων. Το ποσό της επιδότησης επιτοκίου, αναπροσαρμοζόμενο στην αξία του κατά τη στιγμή της εκταμίευσης του δανείου, καταλογίζεται στην επιδότηση επιτοκίου που ορίζεται στο παράρτημα 1α παράγραφος 2 στοιχείο γ) και καταβάλλεται απευθείας στην Τράπεζα. Ποσοστό έως 10% αυτής της χορήγησης για επιδοτήσεις επιτοκίου μπορεί να διατεθεί και για την παροχή τεχνικής βοήθειας που αφορά έργα στις χώρες ΑΚΕ.4. Αυτοί οι όροι και οι προϋποθέσεις δεν θίγουν τους όρους και τις προϋποθέσεις που μπορούν να επιβληθούν σε χώρες ΑΚΕ για τις οποίες ισχύουν περιοριστικοί όροι δανεισμού στο πλαίσιο του καθεστώτος των υπερχρεωμένων φτωχών χωρών («ΥΦΧ») ή άλλου διεθνούς μέσου για τη διατήρηση του χρέους σε ανεκτά επίπεδα. Αναλόγως, όταν τα μέσα αυτά απαιτούν μείωση του επιτοκίου ενός δανείου σε ποσοστό υψηλότερο του 3%, όπως το επιτρέπουν τα άρθρα 2 και 4 του παρόντος κεφαλαίου, η Τράπεζα επιδιώκει τη μείωση του μέσου κόστους των κεφαλαίων μέσω της κατάλληλης συγχρηματοδότησης με άλλους χορηγούς βοήθειας. Εάν αυτό δεν κριθεί δυνατό, το επιτόκιο του δανείου της Τράπεζας μπορεί να μειωθεί κατά το ποσό που χρειάζεται ώστε να μην υπερβαίνει το επίπεδο που προβλέπεται στο πλαίσιο της πρωτοβουλίας ΥΦΧ ή άλλου διεθνούς μέσου για τη διατήρηση του χρέους σε ανεκτά επίπεδα.»(2) Στο άρθρο 2, το κείμενο της παραγράφου 7 αντικαθίσταται από το ακόλουθο κείμενο:«7. Τα συνήθη δάνεια σε χώρες που δεν υπόκεινται σε περιοριστικούς όρους δανεισμού στο πλαίσιο της πρωτοβουλίας ΥΦΧ ή άλλων διεθνών μέσων για τη διατήρηση του χρέους σε ανεκτά όρια μπορούν να επεκταθούν με συμβατικούς όρους και προϋποθέσεις στις ακόλουθες περιπτώσεις:α) για έργα υποδομής από τα οποία εξαρτάται η ανάπτυξη του ιδιωτικού τομέα στις λιγότερο ανεπτυγμένες χώρες, σε χώρες που βρίσκονται σε μεταπολεμικό στάδιο και σε χώρες που έχουν πληγεί από φυσικές καταστροφές. Στις περιπτώσεις αυτές, το επιτόκιο του δανείου μειώνεται κατά 3%·β) για έργα που περιλαμβάνουν δράσεις αναδιάρθρωσης στο πλαίσιο ιδιωτικοποίησης ή έργα που επιφέρουν σημαντικά και εμφανή κοινωνικά ή περιβαλλοντικά οφέλη. Σε αυτές τις περιπτώσεις, είναι δυνατή η παράταση της διάρκειας των δανείων με παράλληλη επιδότηση του επιτοκίου, της οποίας το ύψος και η μορφή αποφασίζονται αναλόγως των ιδιαίτερων χαρακτηριστικών του έργου. Εντούτοις, η επιδότηση του επιτοκίου δεν μπορεί να υπερβαίνει το 3%.Το τελικό επιτόκιο των δανείων που εμπίπτουν στα στοιχεία α ή β δεν είναι σε καμία περίπτωση κατώτερο του 50% του επιτοκίου αναφοράς.»(3) Στο άρθρο 4, το κείμενο της παραγράφου 2 αντικαθίσταται από το ακόλουθο κείμενο:«2. Η Τράπεζα χορηγεί δάνεια από τους ιδίους πόρους της υπό τους εξής όρους και προϋποθέσεις:α) το επιτόκιο αναφοράς είναι το επιτόκιο που εφαρμόζει η Τράπεζα σε σχέση με δάνειο που χορηγείται υπό τους ίδιους όρους όσον αφορά το νόμισμα και τον τρόπο αποπληρωμής, κατά την ημερομηνία υπογραφής της σύμβασης ή κατά την ημερομηνία εκταμίευσης·β) ωστόσο, για χώρες που δεν υπόκεινται σε περιοριστικούς όρους δανεισμού στο πλαίσιο της πρωτοβουλίας ΥΦΧ ή άλλων διεθνών μέσων για τη διατήρηση του χρέους σε ανεκτά όρια:i) καταρχήν, τα έργα του δημόσιου τομέα είναι επιλέξιμα για επιδότηση επιτοκίου ύψους 3%·ii) τα έργα του ιδιωτικού τομέα που υπάγονται στις κατηγορίες που προσδιορίζονται στο άρθρο 2 παράγραφος 7 στοιχείο β) είναι επιλέξιμα για επιδοτήσεις επιτοκίων υπό τους ίδιους όρους με αυτούς που καθορίζονται στην εν λόγω διάταξη.Το τελικό επιτόκιο δεν μπορεί σε καμία περίπτωση να είναι κατώτερο του 50% του επιτοκίου αναφοράς.γ) η περίοδος εξόφλησης των δανείων από τους ιδίους πόρους της Τράπεζας καθορίζεται με βάση τα οικονομικά και χρηματοδοτικά χαρακτηριστικά του έργου. Τα εν λόγω δάνεια περιλαμβάνουν συνήθως περίοδο χάριτος η οποία καθορίζεται σε συνάρτηση με τη διάρκεια κατασκευής του έργου.»Άρθρο 2Η διαδικασία έγκρισης της παρούσας απόφασης στο πλαίσιο του Συμβουλίου Υπουργών ΑΚΕ-ΕΚ είναι γραπτή διαδικασία.Βρυξέλλες,Για το Συμβούλιο Υπουργών ΑΚΕ-ΕΚΟ Πρόεδρος [1] ΕΕ L 287 της 28.10.2005, σ. 4.